## El Consell aprova el projecte de llei per a la creació del nou Col·legi d’Economistes de València

*** Suposarà la fusió del Col·legi d’Economistes de València amb el Col·legi Oficial de Titulars Mercantils i Empresarials de València
* El nou col·legi comprendrà la província de València i formaran part d’este totes les persones que pertanyien als col·legis fusionats**

**València.**

El Ple del Consell ha aprovat el Projecte de llei, de la Generalitat, de creació de l’Il·lustre Col·legi d’Economistes de València, i la seua remissió a les Corts per a fer-ne la tramitació parlamentària.

L’Il·lustre Col·legi d’Economistes de València, l’àmbit d’actuació del qual comprendrà la província, suposarà la fusió del Col·legi d’Economistes de València amb el Col·legi Oficial de Titulars Mercantils i Empresarials de València, i formaran part d’este totes les persones que pertanyien als respectius col·legis fusionats.

El nou col·legi servirà de via de col·laboració amb l’Administració autonòmica, i contribuirà a garantir que l’activitat dels seus membres estiga al servici dels interessos generals, dels consumidors i, especialment, del teixit empresarial de la Comunitat Valenciana.

El Col·legi d’Economistes de València es relacionarà, en els aspectes corporatius i institucionals, amb la conselleria que tinga atribuïdes competències en matèria de col·legis professionals i, quant al contingut de la professió, amb la conselleria competent per raó de l’activitat dels col·legiats.

Fecha: 15/07/2025